**22.09.2023.**

**E-pasta nosaukums:**

Sezonālās vakcinācijas pakalpojumu sniegšanas kārtība

**E-pasta teksts:**

Lai nodrošinātu sezonālo vakcināciju 2023.gada rudens sezonā, Nacionālais veselības dienests nosūta aktualizētu Sezonālās vakcinācijas pakalpojumu sniegšanas kārtību (skatīt e-pastam pievienoto dokumentu), kas ir vienota visiem pakalpojumu sniedzējiem – gan ģimenes ārstu praksēm, gan ārstniecības iestādēm, kuras sniedz vakcinācijas pakalpojumus, un, atbilstoši reālajai epidemioloģiskai situācijai, attiecas uz sezonālo vakcināciju – gan uz gripu, gan Covid-19.

Būtiskākie kārtībā ietvertie nosacījumi:

1. Manavakcina.lv ir jāuztur atvērti kalendāri pierakstam.
2. Ģimenes ārstu prakses vakcināciju nodrošina praksē vai sadarbības iestādē. Ja veic sadarbības iestādē, tad par to jāinformē Nacionālais veselības dienests, ja tas iepriekš nav veikts.
3. Gan gripas, gan Covid-19 vakcinācijas fakti tiek reģistrēti elektroniski.
4. Vakcīnu pasūtījumi  tiek veikta elektroniski VVIS.
5. Nacionālais veselības dienests var vienoties ar ārstniecības iestādi par Sociālās aprūpes centru klientu vakcināciju.

